Kom við á Ísraelstoymið 2017. Tú fært eisini TeenStreet við ANDALIGT RETREAT Túrurin byrjar við einum sokallaðum "andaligum retreat" í Migdal. Migdal er ein lítil og hugnalig bygd við Genesaretvatnið. Haðani gera vit styttri túrar til Deyðahavið, Massada, Genesaretvatnið, Jerúsalem og aðrastaðni. Og fyri tey, ið dáma væl at ganga, fara vit at skipa fyri styttri gongutúrum í vøkru náttúruni kring Migdal. TÆNASTA HJÁ SAMKOMU Í ISIFYA Í tvær vikur tænir toymið við ymiskum praktiskum uppgávum. Nógv børn eru dagliga knýtt til samkomuna og verða nøkur frá toyminum við í barnaansingini. Onnur fara at mála, rudda, vaska og gera ymiskt havaarbeiði. TEENSTREET Í OFFENBURG Aftaná smáar tríggjar vikur í Ísrael, verður flogið beinleiðis til Týsklands. Har verða vit partur av altjóða TeenStreet tænastutoyminum. Uppgávurnar eru nógvar og ymiskar, so har verða vit ikki arbeiðsleys. Farið verður eftir ætlan úr Føroyum 6. juli og komið verður heimaftur 2. august. PRAKTISKIR UPPLÝSINGAR Aldursmark: 18 ár Kostnaður: 17.500, -Sigast skal, at vit fara at hava ymisk innsavningartiltøk. Hini árini hevur kostnaðurin verið umleið 8.000, -í part, aftaná innsavningarnar Kunningarkvøld: Kunningarkvøld við ymiskari luttøku verður 23. november kl 19.30 í Glyvra missiónshúsi Tilmeldingarfreist: 20. desember 2016. Ferðin, retreatið og tænastan í Ísrael verður gjørt í tøttum samstarvi við Ísraelsmissiónina. TeenStreet verður gjørt í samstarv við OM Føroyar 19. og 20. november vitjar Rolf Gunnar Heitmann, aðalskrivari í norsku Ísraelsmissiónini, í Føroyum. Hann talar millum annað um Guds útvalda fólk. Rolf Gunnar er prestur og hevur í nógv ár verið aðalskrivari í norsku Ísraelsmissiónini. Hann er nógv brúktur og virdur talari, og umframt sera stóran bíbilskan kunnleika, hevur hann eisini nýggjastu vitanina um, hvat hendir í Ísrael og aðrastaðni, har jødar búgva. Serliga er hann upptikin av at boða jødunum evangeliið um Jesus. Evnisdagur á Glyvrum Leygardagin 19. november talar og undirvísir Rolf á einum evnisdegi í Missións- og Ungdómshúsinum á Glyvrum. Byrjað verður klokkan 15, tá ið hann talar um“ Guds ætlan og Guds loyndardómur.” (Hetta er serliga út frá Efesusbrævinum, kapitlarnir 2 og 3). Her verður dentur serliga lagdur á at skilja leiklutin hjá okkum og Ísrael í Guds stóru frelsuætlan. Klokkan 17 er evnið“ Jødi og kristin–ein mótsøgn?” Her verður dentur lagdur á, hvat er serligt við jesustrúgvandi jødum (messianskum jødum) í mun til onnur kristin. Klokkan 20 er møti, har Rolf talar um evnið“ Guds útvalda fólk–hvør og hvat er tað?” Her verður spurningurin viðgjørdur, hvat tað inniber, at Ísrael er Guds útvalda fólk, og hvussu vit, sum ikki eru jødar, skilja og fyrihalda okkum til Ísrael sum eitt útvalt fólk. Komið verður eisini inn á spurningin, um kirkjan og Ísrael eru tvey ymisk gudsfólk. Møti í Fuglafirði Sunnudagin 20. november verður Rolf Gunnar við til tvey ymisk tiltøk. Klokkan 11 prædikar hann í Skála kirkju. Klokkan 18 talar hann á møti í missiónshúsinum Thabor í Fuglafirði. Hann talar yvir evnið” Jesus og Ísrael”. Komið verður millum annað inn á, hví tað eru so fáir jødar, sum í dag trúgva á Jesus, hvat jødar í dag hugsa um Jesus, og hvønn leiklut tey messiansku hava í Ísrael í dag. Rolf fer eisini á tiltøkunum at siga frá tí nýggjasta úr Ísrael. Tiltøkini eru almenn, og øll eru vækomin. Mynd: Rolf Gunnar Heitmann, aðalskrivari í norsku Ísraelsmissiónini. Ísraelsmissiónin (ÍM) varð stovnað 20. oktober 1992 Loysunarorð: Loysunarorð og ynski okkara er tað sama sum Paulusar: "Brøður! Hetta vilja vit gera við at upplýsa um Ísrael, skipa fyri møtum, fundum, stevnum, skeiðvirksemi og øðrum, og eftir førimuni stuðla teimum messiansku jødunum og ávísum tiltøkum í Ísrael, sum fremja endamálið hjá Ísraelsmissiónini. Ísrelsmissiónin ynskir eisini at stuðla arbeiði, ið verður gjørt at fáa frið millum jødar og arábar, og annars eisini at stuðla kristnum palestinum. Ísraelsmissiónin stuðlar Í fleiri ár hevur Ísraelsmissiónini stuðlað arbeiði fíggjarliga, ið verður gjørt í Ísrael at bera Guds orð til Guds fólk. Vit takka hjartaliga fyri einhvørja gávu. Kom til Ísrael í eitt hálvt ár sum volontørur/útsendingur fyri Ísraelsmissiónina? Send okkum ein teldupost ella ring 770707 ella 597777.